section_heading: Biografija
paragraph_text: Izučavajući život ovoga dominikanca las Casasa došao je Isacio Pérez do spoznaje o drugom velikom dominikancu, suvremeniku, humanistu hrvatskih korijena s otoka Korčule, Vinku Paletinu. Jedno od svojih brojnih, a do danas neobjavljenih radova, posvetio je Pérez upravo Vinku Paletinu kojemu pripisuje autorstvo djela pod nazivom La Relacion de la Nueva España ili Izvješće o Novoj Španjolskoj koje se do današnjega dana vodi kao djelo anonimnog autora (Conquistador anónimo).